Հայկո

**Հայկ Բորիսի Հակոբյան** (), առավել հայտնի **Հայկո** բեմական կեղծանվամբ, հայ փոփ երգիչ և երգահան։

## Կենսագրություն
Հայկ Բորիսի Հակոբյանը սովորել է Երևանի թիվ 170, ապա՝ Թումանյանի անվան թիվ 32 միջնակարգ դպրոցներում։ 1987 թվականին ավարտել է Երևանի Չուխաջյանի անվան երաժշտական դպրոցը և ընդունվել Ռ. Մելիքյանի անվան երաժշտական ուսումնարան։ 

1996 թվականին «Մոսկվա 96» երգի փառատոնի ժամանակ արժանացել է 1-ին մրցանակին։ 1997 թվականին մասնակցել է Նյու Յորքի «Big Apple» երգի փառատոնին և դարձել հաղթող։ 1998 թվականին հայկական «Այո» երգի մրցույթի ժամանակ արժանացել է «Լավագույն հեղինակ-կատարող» մրցանակին։ 

1999 թվականին ավարտել է Երևանի Կոմիտասի անվան պետական կոնսերվատորիան։ 1998, 1999, 2002, 2003 և 2006 թվականներին Հայկական երաժշտական ամենամյա մրցանակաբաշխության ժամանակ արժանացել է «Տարվա լավագույն երգիչ» մրցանակին, 2002 թվականին՝ «Տարվա լավագույն նախագիծ», «Տարվա լավագույն ալբոմ», 2003 թվականին՝ «Տարվա լավագույն տեսասկավառակ» մրցանակներին։ 2003 թվականի առաջին մենահամերգով հանդես է եկել ԱՄՆ-ի Լոս Անջելես քաղաքում։

2006 թվականին Հայաստանի հանրապերության Նախագահի հրամանագրով նրան շնորհվել է Հայաստանի վաստակավոր արտիստի կոչում։

2007 թվականին ներկայացրել է Հայաստանը «Եվրատեսիլ» երգի միջազգային մրցույթի ժամանակ և զբաղեցրել 8-րդ տեղը։ 2007, 2010 և 2011 թվականներին արժանացել է «Տարվա լավագույն կոմպոզիտոր» մրցանակին՝ «Մի վախեցիր», «Սպանված աղավնի», «Խաչագողի հիշատակարանը» ֆիլմերի երաժշտության համար։ 

2008 և 2009 թվականներին մասնակցել է Հայաստանի հանրային հեռուստաընկերության «Երկու աստղ» երաժշտական նախագծին։ 

Հայկոն գրել է նաև «Ոչինչ չի մնա», «Հոբելյանական հաճախորդ», «Վանա ծովուն արշալույսը», «Գարեգին Նժդեհ» ֆիլմերի երաժշտությունները։ 2011 թվականին Մոսկվայի հայկական երաժշտական «Արմենիա» ամենամյա մրցանակաբաշխության ժամանակ արժանացել է «Տասնամյակի երգիչ» մրցանակին։ 2012 թվականին «Արմենիա» հեռուստաընկերությամբ հանդես է եկել՝ որպես «Հայաստանի ձայնը» հեռուստանախագծի երաժշտական պրոդյուսեր։

2021 թվականի սեպտեմբերի 21-ին կորոնավիրուսային հիվանդության պատճառով՝ ծանր վիճակում, տեղափոխվել է հիվանդանոց։ Մահացել է սեպտեմբերի 29-ին կորոնավիրուսից՝ թոքերի 80% ախտահարմամբ։

## Սկավառակագրություն
* 2000 - Romance
* 2004 - Նորից
* 2004 - Live Concert
* 2007 - Մի խոսքով
* 2008 - Live Concert 2008
* 2014 - Ես քեզ սիրահարվել եմ
* 2018 - Hayko Live Concert
* 2020 - Ամենա

## Սինգլներ
* 1995 — «Սեր» 
* 2007 — «Աշխարումս իմն դուն ես» (с Արամե)
* 2007 — «Մի վախեցիր»
* 2007 — «Anytime You Need» (Եվրատեսիլ 2007 երգի մրցույթ)
* 2007 — «Քեզ» (DJ Serjo - ի հետ)
* 2011 — «Ես կամ նա» (Ռազմիկ Ամյան հետ)
* 2012 — «Բարև երջանկության»
* 2013 — «Քեզ սիրում եմ սեր» (Քրիստինե Պեպելյան հետ)
* 2015 — «Հիշիր» (Դիանա Առուստամյանի հետ)
* 2015 — «Ինձ խոստացիր»
* 2016 — «Քո սերը մի ուրիշ աշխարհ է» (Հռիփսիմե Հակոբյանի հետ)
* 2017 — «Սիրո հավերժ քաղաք»
* 2019 — «Վերև»
* 2020 — «Սերն է սա» (Անահիտ Սիմոնյանի հետ)
* 2021 - «Ամենա»
* 2023 - «Կյանքով» (հետմահու)

## Ծանոթագրություններ

## Արտաքին հղումներ
*Հայկո 

Կատեգորիա:Հայ երգիչներ
Կատեգորիա:Երևան քաղաքում ծնվածներ
Կատեգորիա:Հայ փոփ երգիչներ
Կատեգորիա:Հայ երգահաններ
Կատեգորիա:Օգոստոսի 25 ծնունդներ
Կատեգորիա:ՀՀ մշակույթի նախարարության ոսկե մեդալակիրներ
Կատեգորիա:Հայ կոմպոզիտորներ
Կատեգորիա:Բեմական կեղծանուններ
Կատեգորիա:Հայաստանի վաստակավոր արտիստներ
Կատեգորիա:Հայաստանի մասնակիցները Եվրատեսիլ երգի մրցույթում
Կատեգորիա:21-րդ դարի երգիչներ
Կատեգորիա:COVID-19-ից մահացածներ